Jurgis Norgėla

Jurgis Norgėla (g. 1957 m. gegužės 11 d. Rusija, Orenburgo srityje), Lietuvos kariuomenės pulkininkas, pėstininkų vienetų panaudojimo ir karybos terminijos specialistas. 

Biografija

1964–1972 m. mokėsi Plungės r. Žlibinų ir Žadvainių aštuonmetėse mokyklose. 1972–1974 m. mokėsi Leningrado suvoroviečių karo mokykloje, 1974–1978 m. Leningrado S.M. Kirovo aukštojoje pėstininkų vadų mokykloje, 1989–1992 m. studijavo M. Frunzės karo akademijoje (vadų fakultetas) Maskvoje, 1994–1995 m. studijavo Jungtiniame gynybos koledže, Paryžiuje. 1997 m. karines žinias tobulino George‘o C. Marshall‘o Saugumo studijų Europoje centre, 2002 m. Prancūzijos nacionalinės gynybos aukštojo karo mokslo institute.

Sovietinėje kariuomenėje: 1978–1981 m. automatinių granatsvaidžių mokomojo būrio, 1981–1983 m. motorizuotųjų šaulių kuopos vadas. 1983–1986 m. motorizuotojo šaulių bataliono vado pavaduotojas-štabo viršininkas. 1986–1988 m. taktikos ir šaudybos instruktorius Mozambiko Liaudies Respublikoje. 1988–1989 m. motorizuotojo šaulių pulko vado pavaduotojas-štabo viršininkas. 

Lietuvos kariuomenėje nuo 1992 m. rugsėjo mėn. 1992–1995 m. – KAM Jungtinio štabo Operatyvinio sk. valdymo ir planavimo posk., Operatyvinio sk., Operatyvinės valdybos viršininkas, LK Generalinio štabo viršininko pavaduotojas, l.e.p. Generalinio štabo viršininkas; 1996–2000 m. – KAM Generalinės inspekcijos vyr. inspektorius, skyriaus viršininkas, Generalinio inspektoriaus pavaduotojas, l.e.p. Generalinis inspektorius. 2000–2003 m. – LK gen. A. Ramanausko Karių profesinio tobulinimo centro viršininkas; 2003–2007 m. – KAM Generalinio inspektoriaus pavaduotojas, l.e.p. Generalinis inspektorius. Nuo 2008-01-02 – LK Mokymo ir doktrinų (MDV), o nuo 2009-03-05 iki 2010-05-11 – LK Mokymo ir personalo valdybos vadas.

Karinio parado Antrojo pasaulinio karo pabaigos 50-sioms metinėms paminėti Paryžiuje, dalyvis. 

2010 m. gegužės 25 d. išleistas į atsargą. Nuo 2013 m. valstybės tarnautojas. 

Kariniai laipsniai 

·       1978 m. – leitenantas

 1980 m. – vyresnysis leitenantas
 1983 m. – kapitonas
 1986 m. – majoras
 1991 m.  – papulkininkis
 1993 m.  – Lietuvos kariuomenės pulkininkas leitenantas

·       1998-10-27 – pulkininkas.

Bibliografija 

 Lietuvos kariuomenės Rikiuotės ir karinių ceremonijų statutas (redaktorius), KAM, 2000 m.
 NATO terminų aiškinamasis žodynas (1 – 3 leidimai, ats. redaktorius), KAM, 2005 m.
 „Naujausiųjų laikų kariniai konfliktai 1945–1991 m.“, Gen. J. Žemaičio LKA, 2006 m.
 Enciklopedinis karybos žodynas (taktikos str. redaktorius). Gen. J. Žemaičio LKA, 2008 m.
 Pėstininkų būrio (skyriaus) taktikos vadovėlis, ats. redaktorius, LK MDV, 2017 m.
 K. Semenavičiaus knygos „Didysis artilerijos menas“ (konsultantas karybos terminijos klausimais), Kaunas, 2018 m.
 Pėstininkų kuopos taktikos vadovėlis, ats. redaktorius, LK MDV, 2019 m.
 „Valstybinė kalba Lietuvos kariuomenėje (1990–2018)“, apybraiža, vienas iš autorių, KAM, 2020 m. 

Apdovanojimai

 1993 m. – Rusijos  kariuomenės išvedimo iš Lietuvos atminimo ženklas
 1995 m. – Lietuvos Respublikos Prezidento padėkos raštas
 2000 m. – KAS lygmens medalis „Už nuopelnus“
 2003 m. – Kariuomenės lygmens medalis „Už nuopelnus“
 2004 m. – KAS proginis įstojimo į NATO medalis 
 2018 m. – Lietuvos kariuomenės medalis „100 metų atkurtai Lietuvos kariuomenei“ 

2018 m. – KAS medalis civiliams ,,Už nuopelnus“